**Form D**

**ข้อตกลงการใช้ตัวอย่างชีววัตถุ**

 ข้อตกลงนี้ทำขึ้นเพื่อรักษาสิทธิในตัวอย่างชีววัตถุของ………………………............................................. (ซึ่งต่อไปในบันทึกข้อตกลงนี้เรียกว่า “ผู้จัดหา”) ฝ่ายหนึ่งซึ่งยินยอมจะให้ตัวอย่างชีววัตถุแก่..............................
(ซึ่งต่อไปในบันทึกข้อตกลงนี้เรียกว่า “ผู้รับ”) อีกฝ่ายหนึ่ง

**ชื่อของผู้รับชีววัตถุ:**

1. ..................................................………………………………….................................................................................

ที่อยู่ : ............................................…………………………………………........................................................................

**ชื่อของผู้จัดหาชีววัตถุ:**

1. ..........................................................………………………………………...................................................................

ที่อยู่ : ...............................................………………………………………….....................................................................

**ตัวอย่างชีววัตถุที่จัดเตรียมให้ คือ** ..................................……………………................................…………................

ทั้งสองฝ่ายได้ทำบันทึกข้อตกลงกันในเรื่องดังต่อไปนี้

 1. ตัวอย่างชีววัตถุเป็นทรัพย์สินของผู้จัดหาชีววัตถุแต่เพียงผู้เดียวและถูกทำขึ้นเพื่อการศึกษาวิจัย
โดยผู้รับชีววัตถุจะไม่มีสิทธิใด ๆ ในตัวอย่างชีววัตถุนอกเหนือจากที่กล่าวไว้ในข้อตกลงนี้ ส่วนกรณี
กรรมสิทธิ์ใด ๆ ในตัวอย่างชีววัตถุที่แก้ไขดัดแปลงหรือที่พัฒนาขึ้นไม่ว่าโดยทางตรงหรือทางอ้อม ตลอดจนรายได้ที่เกิดขึ้นจากการนำตัวอย่างชีววัตถุไปก่อให้เกิดประโยชน์ในเชิงพาณิชย์ไม่ว่าจะโดยทางตรงหรือ
โดยทางอ้อม ให้คู่ตกลงทั้งสองฝ่ายเจรจาตกลงเกี่ยวกับสิทธิ์ดังกล่าวด้วยความสุจริต ทั้งนี้ ขึ้นอยู่กับ
ประเด็นเรื่อง ก) การมีส่วนร่วมในการสนับสนุนให้เกิดการสร้างสรรค์ตัวอย่างชีววัตถุที่แก้ไขดัดแปลงหรือพัฒนาขึ้น และ ข) กฎหมาย ข้อบังคับ และระเบียบ ที่เกี่ยวข้องกับกรรมสิทธิ์ของผู้ประดิษฐ์คิดค้นนั้น

 2. ผู้รับชีววัตถุจะใช้ตัวอย่างชีววัตถุเพื่อประโยชน์ในการศึกษาวิจัยตามที่ระบุไว้ในข้อตกลงนี้เท่านั้น และจะไม่นำตัวอย่างชีววัตถุไปใช้เพื่อประโยชน์ในเชิงพาณิชย์ หรือที่เกี่ยวด้วยวิทยาศาสตร์ทางทหาร หรืออนุญาตให้บุคคลที่สามใช้ประโยชน์ เว้นแต่ได้รับอนุญาตเป็นหนังสือจากผู้จัดหาชีววัตถุนั้นก่อน

 3. ผู้รับชีววัตถุจะไม่นำตัวอย่างชีววัตถุและ/หรือข้อมูลอันเป็นความลับที่เกี่ยวเนื่องกับตัวอย่างชีววัตถุไปใช้ในการค้นคว้าวิจัยที่เป็นการให้คำปรึกษา การอนุญาตให้หน่วยงานอื่นใช้สิทธิ หรือการถ่ายโอนข้อมูล
การส่งต่อข้อมูล นำออก หรือเปิดเผยข้อมูลไปยังบุคคลอื่น โดยไม่ได้รับอนุญาตเป็นหนังสือจากผู้จัดหาชีววัตถุก่อน ข้อตกลงฉบับนี้ และผลลัพธ์ที่เกิดจากการอนุญาตให้ใช้ตัวอย่างชีววัตถุ เป็นการอนุญาตอย่างไม่ผูกขาด
ในการใช้ตัวอย่างชีววัตถุแต่เพียงผู้เดียวสำหรับการวิจัยขั้นพื้นฐาน หรือวัตถุประสงค์อื่นใดซึ่งไม่แสวงหา
ผลกำไร และเป็นการเฉพาะเจาะจง ตามที่ได้มีการระบุไว้ในวัตถุประสงค์การวิจัยซึ่งจัดทำโดยผู้รับชีววัตถุ

 4. ในการนำผลการวิจัยไปตีพิมพ์เผยแพร่ในเอกสารหรือสื่อใด ๆ ผู้รับชีววัตถุตกลงยินยอมมอบสำเนาเอกสารผลงานที่ตีพิมพ์เผยแพร่ให้กับผู้จัดหาชีววัตถุทุกฉบับ ซึ่งจะต้องประกอบด้วย ผลการทดลอง
ทางวิทยาศาสตร์ที่เกิดจากการใช้ตัวอย่างชีววัตถุ การเปลี่ยนแปลงแก้ไขตัวอย่างชีววัตถุไม่ว่าโดยทางตรงหรือทางอ้อม ทั้งนี้ ผู้รับชีววัตถุจะลงข้อความเป็นกิตติกรรมประกาศถึงแหล่งที่มาของตัวอย่างชีววัตถุจากผู้จัดหา
ชีววัตถุไว้ในทุกช่องทางการตีพิมพ์ที่เกี่ยวด้วยกับ ผลการทดลองทางวิทยาศาสตร์ที่เกิดจากการใช้ตัวอย่าง
ชีววัตถุ การเปลี่ยนแปลงแก้ไขตัวอย่างชีววัตถุไม่ว่าโดยทางตรงหรือทางอ้อม

 5. เนื่องจากตัวอย่างชีววัตถุเป็นสิ่งที่ได้มาจากการทดลองอยู่แล้วโดยสภาพ ดังนั้น ตัวอย่างชีววัตถุ
ที่ถูกจัดหามาให้นั้นจึงไม่มีแสดงออกและการรับประกันใด ๆ ไม่ว่าโดยชัดแจ้งหรือโดยปริยาย อีกทั้ง ไม่มีการรับรองไม่ว่าโดยชัดแจ้งหรือโดยปริยายสำหรับการก่อให้เกิดใช้ประโยชน์ในเชิงพาณิชย์หรือความสมบูรณ์
ของตัวอย่างชีววัตถุในการนำไปใช้ประโยชน์ใดโดยเฉพาะ รวมทั้งไม่มีการรับรองว่าตัวอย่างชีววัตถุดังกล่าว
จะไม่ละเมิดสิทธิบัตร ลิขสิทธิ์ เครื่องหมายการค้า หรือสิทธิในทรัพย์สินอื่นใด ทั้งนี้ ไม่ว่ากรณีใดก็ตาม
ผู้จัดหาชีววัตถุไม่มีความรับผิดต่อการใช้ตัวอย่างชีววัตถุดังกล่าว และผู้รับชีววัตถุตกลงยินยอม
จะปกป้องเยียวยาความเสียหายที่เกิดขึ้นต่อผู้จัดหาชีววัตถุ ซึ่งอาจเกิดขึ้นจากลูกจ้าง และตัวแทนของ
ผู้รับชีววัตถุนั้นต่อความสูญเสีย การเรียกร้องค่าสินไหมทดแทน ความเสียหาย ตลอดจนความรับผิดอื่นใดอันเกิดจากการใช้ การเก็บรักษา การกำจัดตัวอย่างชีววัตถุของผู้รับชีววัตถุ หรือกรณีถูกบุคคลที่สามเรียกร้องหรือฟ้องร้อง เว้นเสียแต่ว่าความสูญเสีย ความเสียหาย หรือความรับผิดนั้นเป็นผลโดยตรงจากความประมาทเลินเล่อหรือการกระทำผิดกฎหมายของผู้จัดหาชีววัตถุนั้นเสียเอง

 6. ข้อตกลงนี้จะสิ้นสุดลงเมื่อ

ก) งานวิจัยที่ต้องใช้ตัวอย่างชีววัตถุสิ้นสุดลงแล้ว หรือ

ข) ครบกำหนด 30 วัน นับแต่ได้รับการบอกกล่าวยกเลิกข้อตกลงเป็นลายลักษณ์อักษรจากคู่ตกลง

 อีกฝ่ายหนึ่ง หรือ

ค) วันที่กำหนดไว้แน่นอน ในกรณีดังต่อไปนี้

1) หากข้อตกลงนี้สิ้นสุดลง ตามข้อ 6 (ก) และ 6 (ข) ผู้รับชีววัตถุจะต้องยุติการใช้ตัวอย่าง ชีววัตถุ และจะทำตามคำสั่งของผู้จัดหาชีววัตถุในการส่งคืน หรือทำลายสิ่งที่ดัดแปลงแก้ไข หรือสิ่งที่ยังคงเหลืออยู่ทั้งหมด และ

2) ในกรณีผู้จัดหาชีววัตถุเป็นฝ่ายบอกกล่าวยกเลิกข้อตกลงตาม ข้อ 6 (ข) ทั้งนี้ต้องมิใช่ กรณีการผิดสัญญา หรือการเสี่ยงต่อการเกิดอันตรายต่อสุขภาพ หรือการละเมิดสิทธิบัตร
เมื่อผู้รับชีววัตถุร้องขอ ผู้จัดหาชีววัตถุจะขยายระยะเวลาการสิ้นสุดสัญญาออกไปอีก
1 ปี เพื่อให้งานวิจัยได้สำเร็จลุล่วงไป ทั้งนี้ เมื่อบันทึกข้อตกลงนี้สิ้นสุดลงตามวันที่กำหนดหรือเมื่อได้รับการร้องขอ ผู้รับชีววัตถุจะต้องหยุดการใช้ตัวอย่างชีววัตถุนั้นทันที และต้องทำตามคำสั่งของผู้จัดหาชีววัตถุ หรือส่งคืน หรือทำลายตัวอย่างชีววัตถุที่ยังคงเหลืออยู่ใน
ความครอบครอง รวมทั้งจะส่งคืน หรือทำลายสำเนา ตัวอย่าง และรูปจำลองของชีววัตถุนั้น
พร้อมทั้งให้คำรับรองแก่ผู้จัดหาตัวอย่างชีววัตถุด้วยว่าได้มีการทำลายสิ่งดังกล่าวเช่นว่านั้น
เป็นที่เรียบร้อยแล้ว

**ในนามของ**

|  |  |
| --- | --- |
| **สถาบัน ผู้จัดหา** | **สถาบัน ผู้รับ** |
| ลงชื่อ ...............................................(...............................................)ตำแหน่ง...............................................วันที่ ............................................... | ลงชื่อ ...............................................(...............................................)ตำแหน่ง...............................................วันที่ ............................................... |
| **นักวิทยาศาสตร์ ผู้จัดหา** | **นักวิทยาศาสตร์ ผู้รับ** |
| ลงชื่อ ...............................................(...............................................)ตำแหน่ง...............................................วันที่ ............................................... | ลงชื่อ ...............................................(...............................................)ตำแหน่ง...............................................วันที่ ............................................... |